જમણી બાજુએ આવેલું એક મકાન કમાન્ડન્ટ માટે કામચલાઉ રહેઠાણ તરીકે કામ લાગે તેમ હતું. તેની બાજુમાં આવેલું મોટું મકાન વહીવટી કેન્દ્ર તરીકે કામ લાગે તેમ હતું. ડાયનેમાઇટ વડે લગભગ અડધું ઊડાવી દેવાયેલું સિનાગોગનું કબ્રસ્તાન છાવણીની ઘોડાર તરીકે કામ લાગે તેવું હતું. કુન્દેએ જણાવ્યું, કે છાવણી વિસ્તારમાં આવેલી ચૂનાની બે ખાણો છેક અહીંથી દેખાતી હતી. એક નાની ખાણ ખીણના છેક તળીયે આવેલી હતી, જ્યારે બીજી ખાણ સિનાગોગની પાછળની ટેકરી પર આવેલી હતી. ટ્રોલી માટે બીછાવવામાં આવી રહેલા પાટા કદાચ કમાન્ડન્ટને દેખાયા જ હશે. ભવિષ્યમાં એ પાટા પત્થરોને લઈ જવા માટે વપરાવાના હતા. એક વખત વાતાવરણમાં સુધારો થાય કે તરત જ પાટા નાખવાનું કામ ફરીથી શરૂ થઈ જવાનું હતું.